REPUBLIKA HRVATSKA

OSNOVNA ŠKOLA

IVANA MAŽURANIĆA ,

Obrovac Sinjski, Han

KLASA: 003-06/17-01/2

UR.BROJ: 2175-17-01-17-2

Obrovac Sinjski, 26. siječnja 2017. god.

**Zapisnik 44. sjednice Školskog odbora održane**

**26. siječnja 2017.**

Početak rada u 13:00 sati.

ZAPISNIČAR: Jelena Vrgoč

Predsjednica Školskog odbora Milena Pivac utvrdila je nazočnost članova Školskog odbora:

* IZ REDA NASTAVNIČKOG VIJEĆA: Milena Pivac, Stipe Radić
* ČLAN ŠKOLSKOG ODBORA KOJEG SU IMENOVALI RADNICI: Edita Poljak
* IZ REDA RODITELJA: Marija Tenžera

Sjednici su po službenoj dužnosti nazočni: ravnatelj Tomislav Budimir, tajnica Jelena Vrgoč (zapisničar)

 Na sjednici nisu nazočni:

* PREDSTAVNIK OSNIVAČA: Antonio Šimleša, Ana Tomaševič i Joško Kunac

Nakon što je utvrdila da je na sjednici nazočna većina od ukupnog broja članova Školskog odbora za pravovaljano odlučivanje (nazočno 4 člana) predsjednica Školskog odbora zatražila je dopunu predloženog dnevnog reda koju je predložio ravnatelj, a odnosi se na davanje prethodne suglasnosti za zasnivanje radnog odnosa na određeno vrijeme s AnitomVitić. Članovi Školskog odbora jednoglasno su usvojili dopunjeni dnevni red nakon čega je predsjednica otvorila sjednicu .

 Nakon što je predsjednica ŠO pozdravila sve članove predložila je sljedeći

##  D N E V N I R E D

1. Verifikacija Zapisnika 43. sjednice Školskog odbora, održane 22. prosinca 2016. (izvjestitelj: predsjednica),
2. Davanje prethodne suglasnosti za zasnivanje radnog odnosa na radnom mjestu učitelja/ice likovne kulture (nepuno radno vrijeme), na određeno (izvjestitelj:ravnatelj)
3. Davanje prethodne suglasnosti za zasnivanje radnog odnosa na radnom mjestu pomoćnik/ica u nastavi (nepuno radno vrijeme), na određeno (izvjestitelj: ravnatelj)
4. Davanje prethodne suglasnosti za zasnivanje radnog odnosa na radnom mjestu učiteljice matematike (nepuno radno vrijeme), na određeno (izvjestitelj: ravnatelj)

 5. Mišljenja i prijedlozi

 Na prijedlog predsjednice Školskog odbora, jednoglasno je prihvaćen predloženi dnevni red i prešlo se na raspravu po pojedinim točkama.

 **Ad.1.) Verifikacija Zapisnika sa 43. sjednice Školskog odbora, održane 22. prosinca 2016. (izvjestitelj: predsjednica),**

Pod ovom točkom dnevnog reda predsjednica Školskog odbora Milena Pivac je konstatirala da je zapisnik sa 43. sjednice dostavljen svim članovima Školskog odbora i upitala ima li itko primjedbi na isti. Kako nitko od članova Školskog odbora nije imao primjedbi, na prijedlog predsjednice jednoglasno je donesena sljedeća

 **ODLUKA**

***Usvaja se zapisnik sa 43. sjednice Školskog odbora Osnovne škole Ivana Mažuranića Obrovac Sinjski, Han održane 22. prosinca 2016. godine.***

 **Ad.2.) Davanje prethodne suglasnosti za zasnivanje radnog odnosa na radnom mjestu učitelja/ice likovne kulture (nepuno radno vrijeme),na određeno (izvjestitelj:ravnatelj)**

Pod ovom točkom dnevnog reda ravnatelj je izvjestio članove Školskog odbora da je učitelj likovnog Andrija Zokić podnio zahtjev za neplaćeni dopust iz osobnih razloga. Sukladno članku 87. Zakona o radu (NN br.93/14) i članku 56. Pravilnika o radu OŠ Ivana Mažuranića ravnatelj je donio Odluku o neplaćenom dopustu. Kako obavljanje poslova ne trpi odgodu, Škola je sukladno čl. 114. zasnovala radni odnos s Natašom Ljubetić Tomić. Sukladno čl.107. st. 10. alineje 1. ravnatelj je zatražio prethodnu suglasnost Školskog odbora za zasnivanje radnog odnosa s Natašom Tomić Stipetić, magistrom slikarstava, na određeno, nepuno radno vrijeme, do povratka Andrije Zokića na rad, do zasnivanja radnog odnosa na temelju natječaja ili na drugi propisan način, ali ne dulje od 60dana, nepuno radno vrijeme. Kako nitko od članova Školskog odbora nije imao primjedbi na prijedlog ravnatelja, članovi Školskog odbora jednoglasno su donijeli

**ODLUKU**

**o davanju prethodne suglasnosti**

***Daje se prethodna suglasnost za zasnivanje radnog odnosa s Natašom Ljubetić Tomić na određeno, nepuno radno vrijeme, na radnom mjestu učiteljice likovne kulture.***

**Ad.3.) Davanje prethodne suglasnosti za zasnivanje radnog odnosa na radnom mjestu pomoćnik/ica u nastavi (nepuno radno vrijeme), na određeno (izvjestitelj: ravnatelj)**

Pod ovom točkom dnevnog reda ravnatelj je izvjestio članove Školskog odbora kako Škola još nije zaprimila Sporazum o sufinanciranju osobnih pomoćnika i pomoćnika u nastavi u osnovnoj školi za 2017. godinu, nakon čega će raspisati natječaj za radno mjesto pomoćnik u nastavi, do tada je zatražio prethodnu suglasnost za zasnivanje radnog odnosa s Jelenom Vojković na radnom mjestu pomoćnika u nastavi, određeno , nepuno radno vrijeme, najdulje 60 dana. Kako nitko od članova Školskog odbora nije imao primjedbi na prijedlog, članovi Školskog odbora jednoglasno su donijeli

**ODLUKU**

**o davanju prethodne suglasnosti**

***Daje se prethodna suglasnost za zasnivanje radnog odnosa s Jelenom Vojković, na određeno, nepuno radno vrijeme na radnom mjestu pomoćnika u nastavi.***

 **Ad.4.) Davanje prethodne suglasnosti za zasnivanje radnog odnosa na radnom mjestu učiteljice matematike (nepuno radno vrijeme), na određeno (izvjestitelj: ravnatelj)**

Pod ovom točkom dnevnog reda ravnatelj je izvjestio članove Školskog odbora da je Marina Ćudina od 25. siječnja na bolovanju, kako obavljanje poslova ne trpi odgodu ravnatelj je zatražio prethodnu suglasnost za zasnivanje radnog odnosa s Anitom Vitić, na radnom mjestu učiteljice matematike, na određeno , puno radno vrijeme, najdulje do 60 dana. Kako nitko od članova Školskog odbora nije imao primjedbi na prijedlog, članovi Školskog odbora jednoglasno su donijeli

**ODLUKU**

***Daje se prethodna suglasnost za zasnivanje radnog odnosa s Anitom Vitić, na određeno, puno radno vrijeme.***

**Ad.5 .) Mišljenja i prijedlozi**

Pod ovom točkom dnevnog reda nije bilo rasprave.

Dovršeno u 13:45

Zapiničar: Predsjednica:

Jelena Vrgoč Milena Pivac, dipl.uč